FI Euroopan unionin virallinen lehti C 191/25

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Moret-sur-Loingin lupaa) koskevasta hakemuksesta sekä nestemäisten tai kaasumaisten hiilivetyjen kaivauksia koskevasta toimilupahakemuksesta (ns. Nonvillen toimiluvasta)).

(ETA:n kannalta merkityksellinen teksti)

(2007/C 191/11)

Géopétrol SA, jonka päätoimipaikan osoite on 9, rue Nicolas Copernic, Z.I du Coudray F-93150 Le Blanc-Mesnil Cedex, on hakenut 29. marraskuuta 2006 päivätyllä hakemuksella nestemäisten ja kaasumaisten hiilivetyjen etsintään oikeuttavan yksinomaisen luvan (ns. Moret-sur-Loingin lupa) laajentamista Seine-et-Marnen departementissa sijaitsevalle noin 77 neliökilometrin alueelle.

Laajennus koskee aluetta, jonka raja kulkee seuraavassa taulukossa maantieteellisesti määritettyjen pisteiden kautta. Nollapituuspiiri on Pariisin pituuspiiri.

Pisteet Pituus Leveys A 0,50° I 53,70° P B 0,50° I 53,69° P C 0,49° I 53,69° P D 0,49° I 53,68° P E 0,47° I 53,68° P F 0,47° I 53,67° P G 0,45° I 53,67° P H 0,45° I 53,65° P 1 0,50° I 53,65° P J 0,50° I 53,60° P K 0,60° I 53,60° P L 0,60° I 53,70° P

Bridgeoil, jonka päätoimipaikan osoite on 1 boulevard Vivier Merle Immeuble Tour Suisse F-69003 Lyon, on hakenut 3. tammikuuta 2007 päivätyllä hakemuksella nestemäisten tai kaasumaisten hiilivetyjen kaivauksia koskevaa toimilupaa (ns. Nonvillen toimilupaa) Seine-et-Marnen departementissa sijaitsevalle noin 10,7 neliökilometrin alueelle.

Toimilupa koskee aluetta, jonka raja kulkee seuraavassa taulukossa maantieteellisesti määritettyjen pisteiden kautta. Nollapituuspiiri on Pariisin pituuspiiri:

Pisteet Pituus Leveys A 0,45° I 53,67° P B 0,47° I 53,67° P C 0,47° I 53,68° P D 0,51° I 53,68° P E 0,51° I 53,65° P F 0,45° I 53,65° P

Tämä alue sisältyy hakemukseen nestemäisten ja kaasumaisten hiilivetyjen etsintään oikeuttavan yksinomaisen luvan (ns. Moret-sur-Loingin lupa) laajentamisesta.

Hakemusten esittäminen ja määräaika päätösten tekemiselle

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty Ranskan 2. kesäkuuta 2006 etsimisluvista ja maanalaisista varastoista antaman asetuksen 2006-648 4, 5 ja 6 pykälässä (Journal officiel de la République française, 3.6.2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta Euroopan unionin virallisessa lehdessä niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa 2006-648. Kilpailevat hakemukset on toimitettava kaivosteollisuudesta vastaavalle ministerille alla olevaan osoitteeseen.

Päätökset Moret-sur-Loingin luvan laajentamista koskevasta hakemuksesta ja kilpailevista hakemuksista tehdään kahden vuoden kuluessa siitä, kun hakemus on vastaanotettu eli viimeistään 29. marraskuuta 2008.

Päätökset Nonvillen toimilupaa koskevasta hakemuksesta ja kilpailevista hakemuksista tehdään kolmen vuoden kuluessa siitä, kun Ranskan viranomaiset ovat vastaanottaneet alkuperäisen hakemuksen eli viimeistään 3. tammikuuta 2010.

Toiminnan harjoittamista ja siihen liittyviä päätöksiä koskevat ehdot ja edellytykset

Hakijoita pyydetään tutustumaan kaivoslain (code minier) 79 pykälään ja 79-1 pykälään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen nro 2006-649 (Journal officiel de la République française, 3.6.2006).

Lisätietoja saa seuraavasta osoitteesta: Ministère de l'Ecologie, du Développement et de l'Aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [puhelin: (33) 144 97 23 02, faksi: (33) 144 97 05 70].

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EUVL L 164, 30.6.1994, s. 3.